Ust Nera
Ust Nera (rus. Усть-Нера, jak. Уус Ньара) – miesto tipo gyvenvietė Rusijoje, rytų Jakutijoje, prie Indigirkos upės ir jos intako Neros žiočių. Oimiakono uluso centras. 8385 gyventojai (2010 m.). Yra oro uostas, prieplauka, pro gyvenvietę eina Kolymos traktas. Veikia ligoninė, gimnazija, vidurinė mokykla, sporto kompleksas, kultūros namai, du bankai, kino teatras, viešbutis. Svarbus aukso gavybos centras.